Jautājumi un atbildes Nr. 1
[bookmark: _Hlk74998120]“Augšdaugavas novada pašvaldības ceļu un ielu pārbūves būvprojektēšana un autoruzraudzība”
(identifikācijas Nr. ANPCP 2026/49)

1. jautājums
Par būvprojekta izstrādes termiņu (4 mēneši)
Nolikumā norādītais kopējais būvprojekta izstrādes termiņš – 4 mēneši – ceļu un ielu pārbūves (rekonstrukcijas) projektiem nav objektīvi pietiekams un neatbilst reālajai būvniecības procesa praksei Latvijā.
Atbilde: 
Iepirkumu komisijas ieskatā noteiktais termiņš ir samērīgs un pietiekams, lai atbilstoši būvniecību regulējošo normatīvo aktu prasībām izstrādātu un saskaņotu iepirkumā paredzētos būvprojektus. 

2. jautājums
Par avansa maksājuma iekļaušanu (30–40% apmērā)
Šobrīd līguma projekts neparedz avansa maksājumu, nosakot, ka norēķini tiek veikti tikai pēc pilnīgas būvprojekta akceptēšanas būvvaldē. Vēlamies norādīt, ka ceļu projektēšanas darbu pašā sākumposmā projektētājam ir jāveic apjomīgi finansiāli ieguldījumi, piesaistot apakšuzņēmējus un sertificētus speciālistus specifisku darbu veikšanai: topogrāfijas izstrādei un ģeoloģijas veikšanai.
Šo izpēšu izmaksas sastāda būtisku daļu no kopējās projektēšanas tāmes, un šie izdevumi projektētājam ir jāsedz pirmajā darba mēnesī. Finansiālās plūsmas neesamība (strādāšana pilnībā par saviem līdzekļiem 4–6 mēnešu garumā) rada nepamatotu finansiālo slogu pretendentiem un var būtiski samazināt konkurenci iepirkumā.
Rosinām papildināt līguma noteikumus ar punktu par avansa maksājumu 30% līdz 40% apmērā no kopējās līgumcenas pēc līguma parakstīšanas (pēc pieprasījuma nodrošinot avansa garantiju). Šis avanss tiks mērķtiecīgi novirzīts topogrāfisko un ģeoloģisko darbu tūlītējai apmaksai, garantējot sekmīgu un nepārtrauktu projekta startu.  

Atbilde: Nolikuma 10.pielikumā “Līgums (projekts)” par būvniecības ieceres dokumentācijas izstrādi tiks veikti grozījumi, paredzot būvprojekta minimālā sastāvā pieņemšanas-nodošanas akta parakstīšanu un starpmaksājumu 30% apmērā no līgumcenas pēc būvprojekta minimālā sastāvā izstrādes pabeigšanas un būvatļaujas saņemšanas.   
Grozījumi būs pieejami EIS e-konkursu apakšsistēmā https://www.eis.gov.lv/EKEIS/Supplier/Procurement/175400 sadaļā “Dokumenti”.
